**Ce albaștri sunt**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremea a zburat,

Tu nu te-ai schimbat...

Cum ai făcut?

Mă privești mirată

Și îmbujorată

Ca la-nceput...

Pentru tine mai există

Undeva, o prințesă tristă

Care visează

Și croșetează

Aproape plângând,

La fereastră-i un nor,

El îți fură din zbor

Nuanța ochilor...

Ce albaștri sunt!

Tot acolo stai?

Am ghicit, așa-i?

Adresa ta

Mi-o mai amintesc,

Și este firesc

Să fie-așa.

Vin acasă

După masă:

Nici o mișcare,

Nici o scrisoare;

Mă duc în bucătărie

Și-mi tai o felie,

Și-o mestec mergând...

La fereastră-i un nor,

El îmi oferă din zbor

Nuanța ochilor tăi

Aproape plângând.